**Sylaby z ekonomiky pre maturitnú skúšku 2019**

|  |  |
| --- | --- |
| Názov predmetu | Ekonomika |
| Škola (názov, adresa) | Súkromné bilingválne gymnázium, Česká 10, 831 03 Bratislava |
| Stupeň vzdelania | Úplné stredné všeobecné vzdelanie ISCED 3A – Vyššie sekundárne vzdelávanie |
| Dĺžka štúdia | 5 rokov |
| Vyučovací jazyk | anglický jazyk |
| Iné | súkromná škola |

**1. CIEĽ MATURITNEJ SKÚŠKY**

Ekonomika ako voliteľný maturitný predmet má žiakom sprostredkovať potrebné vedomosti, zručnosti a spôsobilosti, pomocou ktorých získajú základnú orientáciu vo fungovaní ekonomického systému spoločnosti. Zároveň budú schopní narábať so základnými ekonomickými kategóriami, pojmami, procesmi a javmi, s ktorými sa budú stretávať v každodennom živote. Ekonomika má významnú úlohu v procese prípravy žiaka nielen na získanie ekonomických poznatkov, ale aj určitých zručností a postojov, ktoré sa týkajú ekonomického života spoločnosti i každodenného života občana v nej, aby získali praktické zručnosti spojené s využívaním ekonomických ukazovateľov a právnych noriem.

V súlade so základným cieľom predmet umožňuje žiakom:

- pochopiť fungovanie reálnej ekonomiky na mikroekonomickej úrovni, na makroekonomickej úrovni i na svetovej úrovni,

- oboznámiť sa so stručným vývojom ekonomického myslenia a historickou podmienenosťou

ekonomiky,

- osvojiť si rôzne typy ekonomiky a výrobné faktory,

- získať vedomosti o základných formách podnikania a základných princípoch fungovania trhovej

ekonomiky,

- ovládať ekonomické funkcie štátu,

- oboznámiť sa s úlohami peňazí v zmiešanej ekonomike a so vzťahmi národného hospodárstva a

svetovej ekonomiky.

Cieľom internej časti maturitnej skúšky z ekonomiky je overiť, do akej miery získané vedomosti,

zručnosti a postoje žiakov zodpovedajú požiadavkám učebných osnov a štandardov.

**2. CIEĽOVÉ POŽIADAVKY NA VEDOMOSTI A ZRUČNOSTI**

Cieľové požiadavky na vedomosti a zručnosti maturantov z predmetu ekonomika vymedzujú jednotlivé tematické celky v súlade s platnými učebnými osnovami:

• **Historická podmienenosť ekonomiky**

• **Trhový mechanizmus a jeho pôsobenie**

• **Trh výrobných činiteľov**

• **Organizácia a formy podnikania**

• **Makroekonomické pojmy a vzťahy**

• **Peniaze a bankový systém**

• **Ekonomická úloha štátu**

• **Svetové hospodárstvo**

**2.1 Historická podmienenosť ekonomiky a základné etapy vývoja ekonomického myslenia**

**Obsah**

Najvýznamnejšie smery a predstavitelia ekonomického myslenia od staroveku až po súčasné

smery.

**Požiadavky na vedomosti a zručnosti**

2.1.1 Vysvetliť vznik a začiatky ekonomického myslenia

• Vysvetlite predhistóriu ekonómie ako vedy.

• Vyberte podstatné myšlienky základných ekonomických teórií stredoveku.

2.1.2 Charakterizovať rozvoj ekonomickej teórie v 16. – 19. st oročí

• Charakterizujte ekonomické učenie merkantilizmu a fyziokratizmu.

• Charakterizujte názory jej najvýznamnejších predstaviteľov.

• Porovnajte jednotlivé názory a urobte ich analýzu.

• Vysvetlite ekonomické názory teoretikov anglickej klasickej školy – A. Smith, D. Ricardo.

2.1.3 Charakterizovať súčasné smery ekonomického myslenia

• Charakterizujte hlavné črty ekonomického myslenia J. M. Keynesa a aplikáciu jeho podstatných myšlienok v našej ekonomike.

• Objasnite použitie súčasných smerov ekonomického myslenia v ekonomickej praxi – monetarizmus,

teória racionálnych očakávaní.

**2.2 Vymedzenie základných predpokladov fungovania ekonomického systému**

**Obsah**

Potreby, statky, výroba, výrobné faktory, deľba práce, triáda základných ekonomických problémov, typy ekonomík.

**Požiadavky na vedomosti a zručnosti**

2.2.1 Vysvetliť poňatie a vymedzenie ekonómie a ekonomiky

• Definujte a klasifikujte potreby a statky.

• Odlíšte pojmy ekonomika a ekonómia, uveďte príklad.

• Vysvetlite vývoj deľby práce.

2.2.2 Charakterizovať typy ekonomík

• Vymenujte a charakterizujte typy ekonomík.

• Vysvetlite a odpovedajte na triádu základných ekonomických problémov.

• Uveďte príklady na jednotlivé typy ekonomík.

2.2.3 Charakterizovať pojmy výrobné faktory, výroba a spot reba

• Charakterizujte vstupy a výstupy výroby.

• Vysvetlite výrobné faktory a ich dôchodky.

• Vysvetlite význam reprodukčného procesu.

**2*.*3 Trh a trhový systém. Trhový mechanizmus.**

**Obsah**

Trh, trhový mechanizmus, subjekty trhu, nedostatky a nedokonalosti trhu, dopyt, ponuka, cena, trhová rovnováha, dokonalá a nedokonalá konkurencia, monopol.

**Požiadavky na vedomosti a zručnosti**

2.3.1 Vymedziť pojem trh a trhový mechanizmus a jeho fungovanie

• Vymenujte a charakterizujte základné typy trhov a subjekty trhu.

• Poukážte na nedostatky a nedokonalosti trhu.

• Vysvetlite fungovanie trhového mechanizmu, použite príklady zo života.

• Charakterizujte trhovú cenu a proces jej tvorby.

• Uveďte činitele ovplyvňujúce veľkosť ponuky a dopytu.

2.3.2 Charakterizovať fungovanie trhového systému

• Vysvetlite konkurenciu medzi ponukou a dopytom.

• Uveďte príklady na cenovú a necenovú, dokonalú a nedokonalú konkurenciu.

• Charakterizujte formy nedokonalej konkurencie – monopoly.

• Vysvetlite vzťah monopol a konkurencia.

**2.4 Trhy výrobných faktorov**

**Obsah**

Trh práce a mzda, trh pôdy a pozemková renta, trh kapitálu, úrok a zisk.

**Požiadavky na vedomosti a zručnosti**

2.4.1 Vymedziť kategóriu výrobného faktoru – prácu

• Vysvetlite pojem dopyt po práci, hraničný produkt práce.

• Vysvetlite pojem ponuka práce a činitele určujúce ponuku.

• Charakterizujte podstatu a formy mzdy.

• Použite príklady z praxe na spôsoby zvyšovania miezd, vysvetlite pojmy priemerná mzda a minimálna

mzda v SR.

2.4.2 Vymedz iť kategóriu výrobného faktoru – pôdu

• Vysvetlite obsah pojmov ponuka a dopyt po pôde.

• Vysvetlite vytváranie trhovej ceny pôdy.

• Vysvetlite rozdiel medzi nájomným a rentou.

2.4.3 Vymedz iť kategóriu výrobného faktoru – kapitálu

• Charakterizujte pojmy potencionálny a reálny kapitál.

• Vysvetlite úverový vzťah, úrok a úroková miera.

• Charakterizujte trh kapitálu, vytváranie dopytu a ponuky.

• Vysvetlite kategóriu zisku, využite príklady zo života.

• Charakterizujte investície, ich delenie.

**2.5 Podniky a formy podnikania**

**Obsah**

Podnik, podnikanie, predpoklady a subjekt podnikania, typy podnikov, právne formy podnikania, živnosti, majetok podniku.

**Požiadavky na vedomosti a zručnosti**

2.5.1 Vysvetliť predpoklady podnikania a jeho charakteristické z naky

• Vysvetlite predpoklady podnikania a subjekt podnikania.

• Vysvetlite podnik a ciele činnosti podniku. Vysvetlite výrobné faktory v podniku.

• Uveďte členenie podnikov – podľa veľkosti, podľa vlastníctva, podľa výsledku podnikania, podľa hospodárskeho odvetvia.

• Využite príklad z praxe, navštívte podnikateľský subjekt.

2.5.2 Charakterizovať organizačno – právne formy podnikania

• Charakterizujte jednotlivé druhy živností podľa Živnostenského zákona.

• Vysvetlite, aké predpoklady musíte splniť na dosiahnutie živnostenského listu.

• Charakterizujte obchodné spoločnosti, vysvetlite a porovnajte ich vnútornú organizáciu.

• Pracujte s Obchodným zákonníkom.

• Vysvetlite formy združení podnikov.

**2.6 Makroekonomické pojmy a vzťahy**

**Obsah**

Základné makroekonomické ukazovatele, hrubý národný produkt, meranie HNP, úspory a investície, ekonomický rast, činitele ekonomického rastu, ekonomický cyklus.

**Požiadavky na vedomosti a zručnosti**

2.6.1 Vysvetliť základné makroekonomické ukazovatele

• Charakterizujte makroekonomické ukazovatele – HNP, domáci produkt, ND, čistý národný produkt a disponibilný dôchodok, nominálny a reálny produkt.

• Vysvetlite výdavkovú a dôchodkovú metódu výpočtu HNP na konkrétnych výpočtoch.

2.6.2 Vysvetliť makroekonomické vzťahy medzi spotrebou, úsporami , investíciam i a hrubým národným

produktom

• Vymedzte spotrebu a úspory ako súčasť HNP.

• Charakterizujte investície a ich členenie.

• Vysvetlite vzťah medzi sklonom k spotrebe a sklonom k úsporám, sklon k investíciám.

2.6.3 Charakterizovať ekonomický rast a jeho činitele

• Vysvetlite ekonomický rast a činitele, ktoré ho ovplyvňujú.

• Na príkladoch z ekonomickej praxe vysvetlite kvalitatívne a kvantitatívne činitele ekonomického rastu.

2.6.4 Vysvetliť podst atu ekonomických cyklov

• Charakterizujte hospodársky cyklus.

• Vysvetlite formy hospodárskeho cyklu – recesia, dno, expanzia a vrchol.

• Vysvetlite zvláštnosti vývoja ekonomického cyklu na Slovensku.

**2.7 Peniaze v trhovej ekonomike**

**Obsah**

Vznik, formy a funkcia peňazí v trhovej ekonomike, hodnota peňazí, peňažné agregáty, súčasné formy peňazí – kovové, papierové, bankové peniaze, skoro peniaze.

**Požiadavky na vedomosti a zručnosti**

2.7.1 Vysvetliť vznik a vývoj peňazí, ich podstatu a úlohu v trhovej ekonomike

• Opíšte podmienky vzniku peňazí.

• Vysvetlite úlohu peňazí v trhovej ekonomike.

2.7.2 V ysv etl iť form y a funkci e peňaz í

• Vysvetlite formy peňazí vo vývoji a súčasné formy peňazí.

• Charakterizujte jednotlivé funkcie peňazí.

• Vysvetlite význam peňažných agregátov pri ovplyvňovaní ponuky peňazí.

**2.8 Bankový systém v trhovom hospodárstve**

**Obsah**

Banková sústava, postavenie a úlohy centrálnej banky, obchodné banky, ich podnikanie, likvidita, bilancia banky, cenné papiere a burza, ich úloha v ekonomike.

**Požiadavky na vedomosti a zručnosti**

2.8.1 Vysvetliť bankový systém a jeho fungovanie

• Vysvetlite postavenie bánk v ekonomike.

• Charakterizujte bankovú sústavu u nás.

• Vysvetlite postavenie a úlohy centrálnej banky – NBS.

• Určte postavenie a úlohy obchodných bánk – vyberte si jednu konkrétnu banku, urobte exkurziu.

• Vysvetlite pojmy mena, úver, úrok, kurz meny, platobný styk.

2.8.2 Charakteriz ovať cenné papiere a funkciu burzy

• Charakterizujte cenné papiere, ich úlohu v trhovej ekonomike.

• Vymenujte druhy cenných papierov – krátkodobé (šeky, zmenky) a dlhodobé (akcie, obligácie, štátne

dlhopisy).

• Charakterizujte obchody s cennými papiermi.

• Charakterizujte burzu cenných papierov, obchodovanie na burze – navštívte burzu cenných papierov.

**2.9 Nezamestnanosť a inflácia**

**Obsah**

Pracovné sily, práceschopné obyvateľstvo, zamestnaní, nezamestnaní, formy nezamestnanosti, príčiny nezamestnanosti, inflácia, príčiny vzniku inflácie, formy inflácie, dôsledky.

**Požiadavky na vedomosti a zručnosti**

2.9.1 Charakterizovať pojmy zamestnaní a nezamestnaní, pracovná sila

• Vysvetlite pojmy pracovná sila, práceschopné obyvateľstvo, zamestnaní a nezamestnaní.

• Charakterizujte formy nezamestnanosti – frikčná, štrukturálna a cyklická.

• Vysvetlite príčiny nezamestnanosti.

• Charakterizujte a uveďte konkrétne príčiny nezamestnanosti u nás.

2.9.2 Vysvetliť príčiny vzniku inflácie, jej podstatu a vonkajšie prejavy

• Charakterizujte infláciu, mieru inflácie, príčiny vzniku inflácie.

• Vysvetlite členenie inflácie z kvantitatívneho hľadiska – mierna, cválajúca, hyperinflácia.

• Vysvetlite členenie inflácie podľa vonkajších prejavov – otvorená, skrytá.

• Vysvetlite členenie inflácie podľa príčin – dopytová, nákladová.

• Charakterizujte dôsledky inflácie a jej vývoj na Slovensku.

**2.10 Ekonomická úloha štátu**

**Obsah**

Hospodárska politika, ciele a nástroje, ekonomické funkcie štátu – efektívnosť, rovnosť, stabilita, hospodárska politika a jej ciele, nástroje hospodárskej politiky.

**Požiadavky na vedomosti a zručnosti**

2.10.1 Vysvetliť podstatu a subjekt y hospodárskej politiky štátu

• Vysvetlite podstatu hospodárskej politiky.

• Charakterizujte ekonomické funkcie štátu.

• Charakterizujte subjekty hospodárskej politiky – parlament, vláda, medzinárodné inštitúcie.

• Vymenujte ciele hospodárskej politiky.

2.10.2 Charakterizovať nástroje hospodárskej politiky

• Vysvetlite monetárnu politiku centrálnej banky a jej nástroje – diskontná sadzba, minimálne povinné rezervy, operácie na voľnom trhu.

• Charakterizujte rozpočtovú politiku a štátny rozpočet, jeho nástroje.

• Charakterizujte dôchodkovú politiku štátu.

• Vysvetlite zahraničnoobchodnú politiku štátu.

**2.11 Medzinárodné ekonomické vzťahy**

**Obsah**

Medzinárodný obchod, medzinárodná deľba práce a špecializácia, teória komparatívnych výhod, typy zahraničnej obchodnej politiky, nástroje obchodnej politiky, obchodná a platobná bilancia, zahraničný obchod SR.

**Požiadavky na vedomosti a zručnosti**

2.11.1 Charakterizovať medz inárodný obchod

• Charakterizujte podstatu medzinárodného obchodu a jeho výhody.

• Charakterizujte medzinárodnú deľbu práce a špecializáciu.

• Vysvetlite teóriu komparatívnych výhod D. Ricarda.

• Vysvetlite podiel importu a exportu na HDP.

2.11.2 Vysvetliť zahranično – obchodnú politiku štátu

• Charakterizujte jednotlivé typy zahranično–obchodnej politiky štátu – liberálna a protekcionistická.

• Charakterizujte nástroje obchodnej politiky – clá a druhy ciel, kvóty a vývozné subvencie.

• Vysvetlite obchodnú a platobnú bilanciu štátu.

• Charakterizujte medzinárodné obchodné organizácie a členstvo SR v nich.

**2.12 Medzinárodné menové vzťahy**

**Obsah**

Medzinárodná menová sústava a jej vývoj, medzinárodný menový systém, Medzinárodný menový fond a Svetová banka, európsky menový systém a európska menová jednotka.

**Požiadavky na vedomosti a zručnosti**

2.12.1 Vysvetliť vývoj a úlohu medzinárodnej menovej sústavy

• Vysvetlite vývoj medzinárodnej menovej sústavy – bimetalizmus, monometalizmus, zlatý štandard.

• Charakterizujte bretton – woodsky menový systém – založenie MMF.

• Vysvetlite príčiny vzniku kingstonských dohôd.

• Charakterizujte význam a činnosť Svetovej banky.

2.12.2 Vysvetliť riešenie me inárodných menový h vzťahov vrámci EÚ

• Charakterizujte menové vzťahy v Európskej únii.

• Vysvetlite vývoj a fungovanie Európskeho menového systému.

• Charakterizujte európsku menovú jednotku EUR.

• Vysvetlite fungovanie Európskeho menového systému vo vzťahu k SR.

**2.13 Medzinárodná ekonomická integrácia**

**Obsah**

Vývoj a formy medzinárodnej ekonomickej integrácie – pásmo voľného obchodu, colná únia, spoločný trh, hospodárska únia, menová únia, úplná ekonomická integrácia, jednotný trh, Slovensko a Európska únia.

2.13.1 Charakterizovať medzinárodnú ekonomickú integráciu

• Charakterizujte príčiny vzniku a vývoj ekonomickej integrácie.

• Vysvetlite formy ekonomickej integrácie – mikro a makro integrácia.

• Charakterizujte jednotlivé integračné zoskupenia.

• Charakterizujte formy ekonomickej integrácie – pásmo voľného obchodu, colná únia, spoločný trh,

hospodárska únia a menová únia.

2.13.2 Charakterizovať vzájomné ekonomické vzťahy Slovenska a Európskej únie

• Charakterizujte postavenie Slovenska vo vzťahu k EÚ.

• Vysvetlite význam a fungovanie asociačnej dohody a ostatných európskych dohôd.

8